Varsovia

Varsovia (en polaco Warszawa ) ye una ciudat polaca, capital d'o país y d'a voivodia de Mazovia.

A suya población ye de 1.729.119  habitants (2014) en una superficie de 517,24 km², con una densidat de población de 3.343 hab/km². Con a suya aria metropolitana (Obszar Metropolitalny Warszawy), a suya superficie ye de 6.100,43 km².

A ciudat, situata a o canto d'o río Vistula, ye a una altaria d'entre 78 y 115 metros sobre o livel d'a mar. Administrativament, ye dividita en 18 districtos (dzielnice en polaco).

Ye a ciudat de Polonia con mayor numero d'habitans, y tamién o suyo centro economico y cultural, con 66 centros d'almostranza superior, incluyindo a Universidat de Varsovia.

Fa parte d'a Organización d'as Ciudaz d'o Patrimonio d'a Humanidat.

 Historia 
Varsovia ye a capital de Polonia dende l'anyo 1596, cuan o rei Sechismundo III cambió a capital de Polonia, que enantes de la Unión de Lublin yera Kraków.

A Segunda Guerra Mundial estió desastrosa pa Varsovia, quedando arrasata a la fin de la guerra. Dende os primers días d'a guerra, o Fliegerkorps VIII d'a Luftwaffe, manato por Wolfram von Richthofen (o mesmo que heba manato o bombardeyo de Guernica por a Lechión Condor en a Guerra Civil Espanyola) fació bombardeyos aerios sobre Varsovia y a suya población civil, luego d'eliminar a l'aviación polaca.

O gubierno d'ocupación alemán concentró a los chudieus de Varsovia y atras localidaz en un guetto (o guetto de Varsovia), dende on dimpués los nimbiaban a Treblinka. Os zaguers chudieus que quedoron en o guetto se subleboron sin exito dimpués que en deportasen a la mayoría. Tamién os polacos se sublevoron sin exito en 1944 en a conoixita Sublevación de Varsovia, sin recibir aduya de l'Exercito Royo sovietico que yera a man. Como resultato la parte viella de Varsovia quedó arrasata de tot, y fue recostruita dimpués d'a guerra.

 Población  

 Puestos d'intrés 
 Ciudat viella de Varsovia.
 Guetto de Varsovia.
 Museu Nacional de Varsovia.
 Palacio d'a Cultura y la Ciencia.

 Esporte 
O 9 d'abril de 2008, l'alcaldesa de Varsovia Hanna Gronkiewicz-Waltz obtenió de l'alcalde d'Stuttgart, Wolfgang Schuster, una placa commemorativa en virtut que a ciudat estase a suya succesora como capital europea d'o esporte en 2008. European Capitals of Sport.
250px|thumb| O Estadio Nacional y lo puent Most Świętokrzyski dende lo Wisła.

 Instalacions esportivas 
O Estadio Nacional, ye un estadio de fútbol y a instalación esportiva mas destacada y representativa d'a ciudat, estió construyiu en Varsovia en o puesto de l'antigo y dilapidado Estadio Dziesięciolecia.

 Competicions esportivas 
Varsovia estió una d'as seus d'o EuroBasket 2009, chugando-se hi os partius d'o Grupo C en o suyo pabillón Hala Torwar, tamién estió una d'as seus d'a Eurocopa de Fútbol de 2012 organizada de conchuntas entre Polonia y Ucraína.

 Localidaz achirmanatas 
 1991: 22px|border Berlín (Alemanya).

Referencias

 Vinclos externos 

  Pachina web oficial municipal.

*